مؤولانا جلال‌الدین رومی، وفاتینین ۷۴۵.جی ایلینده تؤرنلرله آنیلدی.
بو ایل "سلام واختی" قونوسویلا حیاتا گئچیریله‌ن مؤولانانین ۷۴۵.جی وصلت ایل‌دؤنومو اولوسلارآراسی آنما مراسیملرینین دؤردونجو گونو، قونیادا گئچیریله‌ن تدبیرلرله سونا چاتدی.
هر ایل ۷-۱۷ دسامبردا گئچیریله‌ن آنما مراسیملرینه یورد ایچی و یورد دیشین‌دان مینلرجه زیارت‌چی ایشتیراک ائدیر.
تدبیرلر چرچیوه‌سین‌ده مؤولانا مدنیت مرکزی دینلنمه ساحه‌سین‌ده آچیلان مختلیف شخص، قوروم و قورولوشلارین تانیتیم غرفه‌لری ده قوناقلار طرفین‌دن بؤیوک ماراق گؤرور.
مؤولانا مدنیت مرکزی دینلنمه ساحه‌سین‌ده تدبیر بویو هر آخشام گئچیریله‌ن آتلیه چالیشمالاری چرچیوه‌سین‌ده دونن آخشام نی یاپیم اوستاسی احمد شاهین، نی یاپیم صنعتی حاقین‌دا قوناقلارا بیلگی وئردی.
مؤولانا مدنیت مرکزی سما سالونون‌دا سولیست‌لیگینی احمد اؤزحانین ائتدیی ایستانبول تاریخی تورک موسیقی‌سی توپلولوغو، اثرلرینی دینله‌ییجیلرینه سوندو.
عمر توغرول اینانج‌ارین مثنوی صحبتینین آردین‌دان قونیا تورک تصوف موسیقی‌سی توپلولوغو طرفین‌دن سما آیینی ایجرا ائدیلدی.
تدبیره چوخ ساییدا یئرلی و خاریجی توریست ماراق گؤستردی.
ایران‌لی توریستلرین پروگراما بؤیوک ماراق گؤسترمه‌سی سببی ایله تانیتیم تورکجه و اینگیلیزجه‌نین یانی سیرا، فارسجا دا ائدیلدی.
